Caprice Bourret. Caprice Bourret (, tugʻilgan sanasi 1971-yil 24-oktyabr) — amerikalik model, aktrisa va ishbilarmon ayol. Hozirda u Londonda istiqomat qiladi va u yerda oʻzining By Caprice Lingerie kompaniyasini boshqaradi. Biografiyasi. Caprice yahudiy oilasida tugʻilgan va bolaligini Hasienda Hayts (Kaliforniya) da oʻtkazgan. 1996-yilda u Londonga koʻchib oʻtdi va u yerda modellik faoliyatini boshladi. Modellik faoliyati. Faoliyati davomida Caprice "Vogue", "GQ", "Cosmopolitan", "Esquire", "Maxim", "FHM" va "Sports Illustrated" suzish kiyimlari kolleksiyasi kabi 250 dan ortiq jurnallarning muqovasida chiqdi. U News of World, GQs Woman of the Year and Maxim International Woman of the Year tomonidan dunyodagi eng jozibali ayol deb topildi. Shuningdek, u Diet Coke va Pizza Hut reklama roliklarida suratga tushgan. Ichki kiyim yoʻnalishi. 2000-yilda Caprice Debenhams bilan shartnoma tuzib, ularga oʻz ismini ichki kiyimda ishlatish huquqini sotdi. Biroq 2006-yilda Caprice bu huquqdan voz kechdi va oʻz jamgʻarmalari bilan By Caprice Lingerie kompaniyasiga asos soldi. Keyinchalik u suzish kiyimlari, tungi kiyimlar va koʻrpa-toʻshaklarni ham ishlab chiqardi 2010-yilda Bourret Bedding By Caprice kompaniyasini ishga tushirdi. Boshqa loyihalar. 1999-yilda Bourret Virgin Records bilan shartnoma tuzdi va Buyuk Britaniyada 24-oʻrinni egallagan birinchi “Oh Yeah” singlini chiqardi. 2001-yilda u yana bir “Once Around the Sun” singlini yozdi va u Buyuk Britaniyada 24-oʻrinni egalladi. 2012-yil avgust oyida Kapris Buyuk Britaniyaning eng yirik jurnallaridan biri "Business Matters" uchun maqola yozishni boshladi. Shaxsiy hayoti. 2011-yilning yozidan beri Kapris Taey Comfort bilan turmush qurgan. Er-xotinning ikkita oʻgʻli bor – Jax Bure-Comfort (2013-yil 19-avgustda tugʻilgan, surrogat ona tomonidan tugʻilgan) va Jett Bure-Comfort (2013-yil sentyabrda tugʻilgan).